તાલુકા પંચાયતના પ્રમુખ અને ઉપપ્રમુખની ચુંટણીમાં કુલ ૨૪ સભ્યો પૈકી એક સભ્ય વિદેશ ગયા હોવાથી કોંગ્રેસના ૧૮ અને ભાજપના ૫ સભ્યો છે. જેમાં કોંગ્રેસના ૬ સભ્યોએ બળવો કરતા તેમજ ભાજપની મશીનરી સામે સત્તા ટકાવવા તાલુકા કોંગ્રેસ પ્રમુખ પશાભાઈ પટેલ, હિરેનભાઈ પટેલ, શૈલેષભાઈ રબારી ખંડોસણ, કમલેશભાઈ ભાઈચંદભાઈ પટેલ સહીતના પ્રદેશથી માંડીને તાલુકા સુધીના કોંગ્રેસના આગેવાનો અને કાર્યકરો કામે લાગી ગયા હતા. કોંગ્રેસની આ સંગઠન શક્તિના કારણે તાલુકા પંચાયતમાં કોંગ્રેસનો દબદબો યથાવત રહ્યો હતો. કોંગ્રેસમાંથી બળવો કરનાર સામાજીક ન્યાય સમિતિના ચેરમેન નરેશકુમાર મથુરદાસ નાગર હાલ તાલુકા પંચાયતની ચુંટણીના રીએક્શનનો સામનો કરી રહ્યા છે. જેઓ વાાલમમાંથી બીનહરિફ ચુંટાયા હતા. બળવો કરતા મતદારોને વિશ્વાસમાં નહી લેતા મતદારોનો રોષ જોતા વિસનગર એન.એ.વિસ્તારમાં આવેલ તેમના નિવાસ્થાને પોલીસ બંદોબસ્ત ગોઠવવો પડ્યો છે. હાલ નરેશભાઈ નાગરનો પરિવાર પોલીસ પ્રોટેક્શન નીચે છે.